CELEX: 62015TN0118
Language: lv
Date: 2015-03-06 00:00:00
Title: Lieta T-118/15: Prasība, kas celta 2015. gada 6. martā – Slovēnija/Komisija

4.5.2015   
            
            
               LV
            
            
               Eiropas Savienības Oficiālais Vēstnesis
            
            
               C 146/41
            
         Prasība, kas celta 2015. gada 6. martā – Slovēnija/Komisija
   (Lieta T-118/15)
   (2015/C 146/55)
   Tiesvedības valoda – slovēņu
   
      Lietas dalībnieki
   
   
      Prasītāja: Slovēnijas Republika (pārstāvis – L. Bembič, državni pravobranilec)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2014. gada 19. decembra Īstenošanas lēmumu 2014/950/ES, ar ko no Eiropas Savienības finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (izziņots ar dokumenta numuru C(2014) 10135) (OV L 369, 24.12.2014., 71. lpp.), ciktāl tas attiecas uz Slovēnijas Republiku, proti, ciktāl tas attiecas uz finanšu korekciju EUR 8 7 00  815,25 apmērā, kas tika veikta, ņemot vērā konstatēto pārkāpumu attiecībā uz 2009. finanšu gadu saistībā cukura nozares pārstrukturēšanas fonda pasākumu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pakārtoti, ja Vispārējā tiesa neapmierinātu Slovēnijas Republikas iepriekš minēto prasījumu, prasītāja lūdz Vispārējo tiesu:
   
               —
            
            
               atcelt Komisijas 2014. gada 19. decembra Īstenošanas lēmumu 2014/950/ES, ar ko no Eiropas Savienības finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (izziņots ar dokumenta numuru C(2014) 10135) (OV L 369, 24.12.2014., 71. lpp.), ciktāl tas attiecas uz Slovēnijas Republiku, proti, ciktāl tas attiecas uz finanšu korekciju EUR 8 7 00  815,25 apmērā, kas tika veikta, ņemot vērā konstatēto pārkāpumu attiecībā uz 2009. finansu gadu saistībā cukura nozares pārstrukturēšanas fonda pasākumu, summas, kas pārsniedz EUR 4 3 50  407,62, apmērā;
            
         
               —
            
            
               piespiest katram lietas dalībniekam segt savus tiesāšanās izdevumus pašam.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots, ka ir ticis kļūdaini piemērots LESD vai arī ar tā piemērošanu saistīts tiesību noteikums, ir pieļauta acīmredzama kļūda vērtējumā, ir norādīts nepietiekams lēmuma pamatojums un ir ticis pārkāpts sacīkstes princips.
               Šajā ziņā prasītāja apgalvo, ka Komisija ir kļūdaini konstatējusi, ka silosi ir neatņemama ražošanas iekārtu sastāvdaļa un ka prasītājai tie tādējādi bija jādemontē atbilstoši visaptverošam restrukturizācijas plānam.
            
         
               2.
            
            
               Ar otro pamatu tiek apgalvots tiesiskuma, lojālas sadarbības, tiesiskās paļāvības aizsardzības, kā arī patere legem quam ipse fecisti principu pārkāpums.
               Šajā ziņā prasītāja apgalvo, ka strīdīgo finanšu korekciju nebūtu bijis jāveic un ar Komisijas apstrīdēto lēmumu saistītā lieta nebūtu radusies, ja Komisija pirms 2008. gada 8. augusta – datums, kad prasītāja apstiprināja restrukturizācijas plāna grozījumus attiecībā uz silosu saglabāšanu – būtu atbildējusi uz prasītājas rakstveidā uzdoto jautājumu par konkrētu konstrukciju saglabāšanu, ja tā būtu grozījusi un papildinājusi Regulu (EK) Nr. 968/2006 (1), ja pēc paziņojuma par restrukturizācijas plāna grozījumiem saņemšanas tā būtu informējusi prasītāju par apgalvoto pārkāpumu attiecībā uz silosu saglabāšanu vai ja tā būtu rakstveidā informējusi visas dalībvalstis par attiecīgo tiesību aktu neskaidro noteikumu interpretāciju.
            
         
      (1)  Komisijas 2006. gada 27. jūnija Regula (EK) Nr. 968/2006, ar kuru nosaka sīki izstrādātus noteikumus, lai īstenotu Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā (OV L 176, 32. lpp.).